CELEX: C2006/131/34
Language: hu
Date: 2006-06-03 00:00:00
Title: C-465/04. sz. ügy: A Bíróság (első tanács)  2006. március 23-i  ítélete (a Corte suprema di cassazione előzetes döntéshozatal iránti kérelme) – Honyvem Informazioni Commerciali Srl kontra Mariella De Zotti (Önálló vállalkozóként működő kereskedelmi ügynök – 86/653/EGK irányelv – A kereskedelmi ügynök kártalanításhoz való joga a szerződés megszűnése után)

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/19
            
         A Bíróság (első tanács) 2006. március 23-i ítélete (a Corte suprema di cassazione előzetes döntéshozatal iránti kérelme) – Honyvem Informazioni Commerciali Srl kontra Mariella De Zotti
   (C-465/04. sz. ügy) (1)
   
   (Önálló vállalkozóként működő kereskedelmi ügynök - 86/653/EGK irányelv - A kereskedelmi ügynök kártalanításhoz való joga a szerződés megszűnése után)
   (2006/C 131/34)
   Az eljárás nyelve: olasz
   A kérdést előterjesztő bíróság
   Corte suprema di cassazione
   Az alapeljárás felei
   
      Felperes: Honyvem Informazioni Commerciali Srl
   
      Alperes: Mariella De Zotti
   Tárgy
   Előzetes döntéshozatal iránti kérelem – Corte suprema di cassazione – A tagállamok önálló vállalkozóként működő kereskedelmi ügynökökre vonatkozó jogszabályainak összehangolásáról szóló, 1986. december 18-i 86/653/EGK tanácsi irányelv (HL L 382., 17. o.; magyar nyelvű különkiadás 6. fejezet, 1. kötet, 177. o.) 17. és 19. cikkeinek értelmezése – Kereskedelmi ügynök kártalanításhoz vagy kártérítéshez való joga a szerződés megszűnése után
   Rendelkező rész
   
               1)
            
            
               A tagállamok önálló vállalkozóként működő kereskedelmi ügynökökre vonatkozó jogszabályainak összehangolásáról szóló, 1986. december 18-i 86/653/EGK tanácsi irányelv 19. cikkét akként kell értelmezni, hogy nem fizethető az ezen irányelv 17. cikkének (2) bekezdésében a szerződés megszüntetése esetére előírt kártalanítás helyett kollektív szerződés alapján az utóbbi rendelkezésben írtaktól eltérő szempontok szerint meghatározott kártalanítás, kivéve ha megállapítható, hogy e kollektív szerződés alkalmazása minden esetben biztosítja, hogy a kereskedelmi ügynök kártalanítása több vagy legalább annyi legyen, mint amennyi az említett rendelkezés alkalmazásából adódna.
            
         
               2)
            
            
               A 86/653 irányelv 17. cikkének (2) bekezdésében rögzített kereten belül a tagállamok mérlegelési lehetőséggel rendelkeznek, amelyet többek között a méltányosság elvére figyelemmel gyakorolhatnak.
            
         
      (1)  HL C 31., 2005.2.5.